Estrena 25 Març de 2019
Un viatge a través dels carrers de París a cor de l'exposició al Museu Fitzwilliam a Cambridge, on es troba la més extensa i magnífica col·lecció d'obres de Degas del Regne Unit.
Degas, passió per la perfecció, dirigida per David Bickerstaff, narra la fascinant i obsessiva recerca de la perfecció, a través de l'experimentació amb noves tècniques i l'estudi dels mestres passats, incloent artistes del Renaixement Italià i altres artistes com Dominique Ingres i Eugène Delacroix.
De vegades frustrat pels seus propis fracassos i mai plenament satisfet amb els seus progressos, Degas es va anar consumint per les seves obsessions, costant-li fins i tot la vista, però la seva determinació a capturar la vida quotidiana és evident en observar cadascuna de les pinzellades que componen els seus quadres.
En una ocasió, Degas va crear un gran nombre d'estatuetes, però mai les va deixar anar més enllà d'una simple peça en cera o fang, explicant que, no podia deixar res que li sobrevisqués perquè el bronze, és un metall per a l'eternitat.
El 1917 i després de la seva mort, més de 150 peces d'escultura van ser trobades en el seu estudi, fetes de cera, argila i plastilina. De les que van poder sobreviure en bones condicions, es van dur al Museu de Fitzwilliam que és l'únic al Regne Unit que pot conservar aquestes rares i extremadament fràgils obres d'art.
"L'art no és una qüestió del que es veu, sinó del que li fas veure a altres persones".